CELEX: 62015TA0564
Language: el
Date: 2020-06-10 00:00:00
Title: Υπόθεση T-564/15 RENV: Απόφαση του Γενικού Δικαστηρίου της 10ης Ιουνίου 2020 — Spliethoff’s Bevrachtingskantoor κατά Επιτροπής [Χρηματοδοτική συνδρομή σχετικά με τον μηχανισμό «Συνδέοντας την Ευρώπη» (CEF) – Τομέας μεταφορών για την περίοδο 2014-2020 – Προσκλήσεις υποβολής προτάσεων – Απόφαση με την οποία καταρτίζεται ο κατάλογος με τις επιλεγείσες προτάσεις – Απόρριψη της προτάσεως – Πρόδηλα σφάλματα εκτιμήσεως – Ίση μεταχείριση – Υποχρέωση αιτιολογήσεως]

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/8
            
         
      Απόφαση του Γενικού Δικαστηρίου της 10ης Ιουνίου 2020 — Spliethoff’s Bevrachtingskantoor κατά Επιτροπής
      (Υπόθεση T-564/15 RENV) (1)
      
      (Χρηματοδοτική συνδρομή σχετικά με τον μηχανισμό «Συνδέοντας την Ευρώπη» (CEF) - Τομέας μεταφορών για την περίοδο 2014-2020 - Προσκλήσεις υποβολής προτάσεων - Απόφαση με την οποία καταρτίζεται ο κατάλογος με τις επιλεγείσες προτάσεις - Απόρριψη της προτάσεως - Πρόδηλα σφάλματα εκτιμήσεως - Ίση μεταχείριση - Υποχρέωση αιτιολογήσεως)
      (2020/C 247/12)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Spliethoff’s Bevrachtingskantoor BV (Άμστερνταμ, Κάτω Χώρες) (εκπρόσωποι: Y. de Vries και J. de Kok, δικηγόροι)
      
         Καθής: Ευρωπαϊκή Επιτροπή (εκπρόσωποι: S. Kalėda και J. Samnadda)
      
         Αντικείμενο
      
      Προσφυγή βάσει του άρθρου 263 ΣΛΕΕ με αίτημα την ακύρωση της εκτελεστικής αποφάσεως C(2015) 5274 τελικό της Επιτροπής, της 31ης Ιουλίου 2015, για την κατάρτιση καταλόγου προτάσεων που έχουν επιλεγεί για χρηματοδοτική συνδρομή από την Ευρωπαϊκή Ένωση στο πλαίσιο του μηχανισμού «Συνδέοντας την Ευρώπη» (CEF) — Τομέας μεταφορών, κατόπιν των προσκλήσεων για υποβολή προτάσεων, της 11ης Σεπτεμβρίου 2014, βάσει του πολυετούς προγράμματος εργασιών.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Η Ευρωπαϊκή Επιτροπή φέρει τα δικαστικά της έξοδα καθώς και τα δικαστικά έξοδα στα οποία υποβλήθηκε η Spliethoff’s Bevrachtingskantoor BV στο πλαίσιο της αναιρετικής διαδικασίας ενώπιον του Δικαστηρίου σχετικά με την υπόθεση C-635/16 P, καθώς και στο πλαίσιο της αρχικής διαδικασίας ενώπιον του Γενικού Δικαστηρίου σχετικά με την υπόθεση T-564/15.
               
            
                  3)
               
               
                  Καταδικάζει την Spliethoff’s Bevrachtingskantoor στα δικαστικά έξοδα στο πλαίσιο της διαδικασίας αναπομπής ενώπιον του Γενικού Δικαστηρίου σχετικά με την υπόθεση T-564/15 RENV.
               
            
         (1)  EE C 398 της 30.11.2015.